stanford-oval/wikipedia huggingface dataset:
אריה פולונסקי
לקריאה נוספת

Nachman Ben-Yehuda, Political Assassinations by Jews: A Rhetorical Device for Justice, State University of New York Press, 1992. pages 152–153
דן יהב, דמו בראשו - רציחות פוליטיות על ידי יהודים בתקופת היישוב, הוצאת שקד, 2010. עמ' 176.
הערות שוליים

↑  פרחחים מפריעים את הרצאת בנטביטש, דבר, 11 בפברואר 1932
הד הרצאת ה' נורמן בנטביטש במכללה העברית, דואר היום, 15 במרץ 1932
"ירושלים עיר השלום" באולם בית הדין, דואר היום, 3 במאי 1932
↑  העו"ד סמואל בחקירה, חזית העם, 24 בנובמבר 1933
ורובל נחקר, דבר, 24 בנובמבר 1933
↑  הועלה בדרגה, הַבֹּקֶר, 25 ביולי 1938
↑  דף לזכר אשר נמדר, ב"לעד" – אתר לזכר האזרחים חללי פעולות האיבה
↑  אשר נאמדר, דבר, 30 במאי 1939; המשך
אריה פולונסקי, דבר, 31 במאי 1939
↑  מתפארים ברציחת אריה פולונסקי, דבר, 15 ביוני 1939
↑  דוד ניב, מערכות הארגון הצבאי הלאומי. הוצאת מוסד קלוזנר והדר, 1975 כרך ב', עמ' 251.
↑  אבי רז, דיוקנו של ארגון טרור, מעריב, 13 ביולי 1990
↑  לוית השוטר אריה פולונסקי, הצופה, 1 ביוני 1939
↑  "לא תרצח", דבר, 7 ביולי 1939
↑  אריה פולונסקי באתר יזכור
↑  יאיר קליין, ‏סיפור האהבה שניצח את האיבה בין ההגנה לאצ"ל, באתר "סרוגים", 25 במאי 2021
| --- | --- |
בקרת זהויות :  NLI: 987007509958905171  VIAF: 308280819   WorldCat (עם VIAF): 308280819
ראש אלת עקרב

ראש עקרב (מוזיאון אשמוליאן).
פרטים, בזמן הגילוי בהיירקונפוליס.
ראש אלת עקרב (הידוע גם כראש אלת עקרב הגדול) הוא ראש אלת אבן דקורטיבי מצרי עתיק מעוטר שנמצא על ידי הארכאולוגים הבריטים ג'יימס קוויבל (אנ') ופרדריק גרין (אנ') במה שכונה על ידם "המרבץ הראשי" במקדש הורוס בהיירקונפוליס בעונת החפירות של 1897–1898. אורכו 25 סנטימטרים, עשוי אבן גיר, בצורת אגס, ומיוחס לפרעה עקרב (בערך 3200–3000 לפנה"ס) בשל גליף (אנ') העקרב החקוק סמוך לדמותו של מלך העוטה את הכתר הלבן (Hedjet) של מצרים העליונה.
שבר שני, קטן יותר, המראה את עקרב חובש את הכתר האדום (Deshret) של מצרים התחתונה, מכונה "ראש אלת עקרב הקטן".
תיאור ראשי האלה > מוסכמות ציוריות מצריות

תיאור מצרי עתיק עונה למספר מוסכמות. היותה פרספקטיבה לא ידועה, נרמז לעיתים קרובות לעומק על ידי תיאור סצנה עיקרית גדולה יותר מול סצנה משנית קטנה יותר. פלג הגוף התחתון של האנשים, רגליהם, זרועותיהם וראשם כמעט תמיד הוצגו בפרופיל, בעוד פלג הגוף העליון שלהם הוצג בראייה חזיתית, וכך גם העין. הרגליים תמיד נפרדות. הגודל היה תלוי לעיתים קרובות במעמד, מלכים מתוארים גדולים יותר מהכפופים להם.
תיאור ראשי האלה > ראש אלת עקרב הגדול

על ראש האלה מתואר מלך העומד עם זנב שור ליד גוף מים, כנראה תעלה, אוחז במעדר. הוא חובש את הכתר הלבן של מצרים העליונה ואחריו שני נושאי מניפות. עקרב ורוזטה מתוארים קרוב לראשו. הוא עומד מול גבר מחזיק סל וגברים אוחזים בדגלים. מספר גברים עסוקים לאורך גדות התעלה. בחלק האחורי של פמליית המלך יש מספר צמחים, קבוצת נשים מוחאות כפיים וקבוצה קטנה של אנשים, כולם פונים הרחק מהמלך. ברגיסטר העליון ישנה שורה של דגלי נום. מכל אחד מהם משתלשלת ציפור, קשורה בצווארה.
תיאור ראשי האלה > ראש אלת עקרב הקטן

מעט נותר מהראש הזה ומהדימויים שלו: מלך חובש את הכתר האדום של מצרים התחתונה, יושב על כס המלכות מתחת לחופה, אוחז בכנף. לצד ראשו תמונות של עקרב ורוזטה. מולו עומד בז שאולי אוחז בקצה חבל באחד מציפורניו - מוטיב הקיים גם בלוח השחיקה של נערמר.
ראו גם

ראש אלת נערמר
הערות שוליים

↑  The Ancient Egypt Site – The Narmer Palette Archived 2006-06-15 at the Wayback Machine, accessed September 19, 2007
↑  Millet 1991: Figure 2
↑  Yurco 1995: Figure 1
↑  Edwards 1925: 26
לקריאה נוספת

Edwards, I. E. S. (1925). The Cambridge Ancient History. Cambridge: Cambridge University Press. ISBN 978-0-521-07791-0.
Millet, N. B. (1991). "The Narmer macehead and related objects". Journal of the American Research Center in Egypt. 28: 53–59. doi:10.2307/40000073. JSTOR 40000073.
Wengrow, David (2006). The archaeology of early Egypt: Social transformations in North-East Africa, 10 000 to 2650 BC. Cambridge: Cambridge University Press.
Yurco, F. J. (1995). "Narmer: First king of Upper and Lower Egypt. A Reconsideration of his palette and macehead". Journal of the Society for the Study of Egyptian Antiquities. 25.
ראש אלת עקרב (פרט), (מוזיאון אשמוליאן).
עימותי טג'יקיסטן–קירגיזסטן (2022)

עימותי גבול התחדשו בין קירגיזסטן וטג'יקיסטן ב-27 בינואר 2022, לאחר סדרה של עימותים באביב ובקיץ 2021 בין שתי המדינות.
גורמים רשמיים בקירגיזסטן אמרו כי העימותים הסלימו ב-14 בספטמבר 2022, כאשר כוחות טג'יקים השתמשו בטנקים, נושאות אנשי שריון ומרגמות כדי להיכנס לפחות לכפר קירגיזי אחד והפגיזו את נמל התעופה של העיירה הקירגיזית בטקן ואזורים סמוכים. שתי המדינות האשימו זו את זו בלחימה. הסכסוך נמשך יומיים, ולאחר מכן הצליחו הצדדים להסכים על הפסקת אש בליל ה-16 בספטמבר 2022, שנמשכה רק יממה.
נשיא קירגיזסטן, סאדיר ג'פארוב, אמר בנאום בטלוויזיה כי ארצו תמשיך במאמצים לפתור את סוגיות הגבול הטג'יקי–קירגיזי בדרכי שלום גרידא. משרד החוץ של טג'יקיסטן הצהיר כי המפתח לפתרון הסכסוך טמון במשא ומתן, והוא חזר על עמדתו כי קירגיזסטן עוררה את הלחימה. סוכנויות תעמולה רוסיות דיווחו כי גם קירגיזסטן וגם טג'יקיסטן הסכימו להוציא כוחות צבאיים מהגבול, תוך ציטוט הצהרת ראש מחוז סוגד בטג'יקיסטן. ב-20 בספטמבר 2022 חתמו טג'יקיסטן וקירגיזסטן על הסכם שלום.
רקע > הקשר היסטורי

השטחים המרכיבים את קירגיזסטן וטג'יקיסטן של ימינו היו שניהם חלק מח'אנות קוקנד ונכבשו על ידי האימפריה הרוסית במאה ה-19. בשנות ה-20 של המאה ה-20, ברית המועצות הטילה תיחום בשני האזורים שהביאו למובלעות. שתי המדינות הפכו לעצמאיות ב-1991 כאשר ברית המועצות התפרקה. שתי המדינות חברות גם בארגון שאנגחאי לשיתוף פעולה ובארגון האמנה לביטחון משותף, והן בעלות ברית בתיאוריה.
רקע > עימותים קודמים

סכסוך הגבול החל בין קירגיזסטן לטג'יקיסטן ב-28 באפריל 2021. זהות האירועים שגרמו לפרוץ הסכסוך שנויה במחלוקת, אך לפי דיווחים העימותים החלו עקב סכסוך מים ישן בין שתי המדינות. מקורות מסוימים מדווחים שהסיבה המיידית לסכסוך הייתה חוסר שביעות הרצון של האוכלוסייה המקומית מהתקנת מצלמות ליד גבול טג'יקיסטן–קירגיזסטן. לפחות 55 בני אדם נהרגו באירועים ויותר מ-40,000 אזרחים משתי המדינות נעקרו מבתיהם בעקבותיהם.
ב-3 במאי 2021 השלימו שתי המדינות את נסיגת החיילים מהגבול, וב-18 במאי 2021 הודיעו גורמים רשמיים בשתי המדינות כי הסכימו לבקרות ביטחוניות משותפות לאורך הגבול השנוי במחלוקת. מלבד תקרית בקנה מידה קטן ב-9 ביולי 2021, הפסקת האש נמשכה עד ינואר 2022.
ציר זמן > עימותים בלתי-סדירים

ב-27 בינואר 2022, עימותים הביאו למותם של שני אזרחים ולפציעתם של כמה נוספים. הוועדה הממלכתית לביטחון לאומי של טג'יקיסטן אמרה בהצהרה כי עשרה מאזרחיה נפצעו, שישה מהם אנשי הכוחות המזוינים של טג'יקיסטן והשאר אזרחים. מהצד השני, משרד הבריאות של קירגיזסטן אמר כי לפחות 11 אזרחים מטופלים בפציעות בינוניות. שלטונות קירגיזסטן הצהירו כי חסימת הכביש בין מרכז מחוז בטקן לכפר הקירגיזי איספנה על ידי אזרחים טג'יקים היא הסיבה לעימותים.
ב-10 במרץ, בתקרית מזוינת בין משמרי הגבול של שתי המדינות בגבול טג'יקיסטן–קירגיזסטן, באזור טסקי, נהרג לוחם משמר הגבול הטג'יקי. בעקבות התקרית קיימו שיחות גורמים ממחוז בטקן בקירגיזסטן ומחוז סוגד בטג'יקיסטן.
לפי מקורות טג'יקיים, תקרית גבול התרחשה ב-3 ביוני לאחר שחיילים קירגיזים חצו את הגבול בין שתי המדינות, בסמוך לוורוך. שבועיים לאחר מכן, ב-14 ביוני, נהרג לוחם משמר הגבול הטג'יקי ושלושה נוספים נפצעו בהתנגשות עם כוחות משמר הגבול הקירגיזי.
ציר זמן > הסלמה

ב-14 בספטמבר, לוחם משמר הגבול של טג'יקיסטן נהרג ושניים נוספים נפצעו במהלך עימותים עם הכוחות המזוינים של הרפובליקה הקירגזית שהאשימו את טג'יקיסטן בתפיסת עמדות באזור קו התיחום. מאוחר יותר באותו היום דווח על שני לוחמי משמר גבול שנהרגו ואחד עשר נוספים שנפצעו, חמישה מהם אזרחים.
ב-16 בספטמבר הסלים הסכסוך. דווח על שימוש בטנקים ובנגמ"שים וכן על הפגזה על שדה התעופה של בטקן שבקירגיזסטן. טג'יקיסטן האשימה את קירגיזסטן בהפגזת מוצב ושבעה כפרי גבול בנשק כבד. כוחות טג'יקים נכנסו גם לכפר גבול קירגיזי. לפחות 31 פצועים דווחו בקירגיזסטן, בעוד אזרח אחד נהרג ושלושה נוספים נפצעו על פי כוחות טג'יקים באיספרה, וקירגיזסטן הודיעה מאוחר יותר כי 24 בני אדם נהרגו ו-87 נוספים נפצעו.
הפסקות אש רבות נחתמו בין קצינים בדרגים גבוהים יותר, אך אלו הופרו שוב ושוב. במקרה, מנהיגי שתי המדינות השתתפו בפסגה באוזבקיסטן של ארגון שאנגחאי לשיתוף פעולה, שם נפגשו ודנו בסכסוך. הפרלמנט הקירגיזי קיים ישיבת חירום בשל המצב. יותר מ-136,000 בני אדם פונו מאזור הסכסוך על ידי קירגיזסטן. טג'יקיסטן מסרה כי 15 מאזרחיה נהרגו בתקיפת מל"ט באירקטאר TB-2 קירגיזי על מסגד. קירגיזסטן הכריזה על מצב חירום במחוז בטקן.
פרשנויות

חלק מהפרשנים טענו כי הביצועים הצבאיים של רוסיה בפלישתה לאוקראינה היו "חסרי ברק" והעצימו את בעלות בריתה להתחיל מחדש סכסוכים קפואים, מכיוון שרוסיה אולי לא תוכל להשתמש בכוח צבאי כערבה ביטחונית.
הדיפלומט כינה את הסכסוך מעשה תוקפנות של טג'יקיסטן. נאמר כי המתקפה עשויה להיות קשורה להשערות כי נשיא טג'יקיסטן, אמומאלי רחמון, מתכנן להעביר את תפקידו לבנו רוסטם אמומאלי, שכיום מכהן כיושב ראש האספה הלאומית של טג'יקיסטן. הוא גם העלה תאוריה שהנשיא רחמון עשוי לרצות למשוך את תשומת הלב של הקהל המקומי והבינלאומי מההפגנות באזור האוטונומי גורנו-בדחשאן על ידי הפמיריס.
תגובות בין-לאומיות

איראן דובר משרד החוץ של איראן, נאסר כנאני, קרא להגיע להסכמות והציע את סיועה של איראן בתיווך.
רוסיה נשיא רוסיה, ולדימיר פוטין, התקשר למנהיגי טג'יקיסטן וקירגיזסטן והפציר בהם להגיע להסכם שלום. לרוסיה בסיסים צבאיים בשתי המדינות.
האומות המאוחדות המזכיר הכללי של האומות המאוחדות, אנטוניו גוטרש, קרא ל"דיאלוג להפסקת אש מתמשכת" בין הצדדים הלוחמים.
ראו גם

יחסי טג'יקיסטן–קירגיזסטן
סופר סבתא

| --- | --- |

 סוגה:  קומדיה 
 יוצרים:  Forrest Wilson 
 שחקנים:  Gudrun Ure 
 ארץ מקור:  הממלכה המאוחדת 
 מספר עונות:  2 
 מספר פרקים:  27 
 הפקה
 מוזיקה:  בילי קונולי 
 שידור
 רשת שידור:  ITV 
 תקופת שידור מקורית:  20 בינואר 1985 – 31 במאי 1987 
 קישורים חיצוניים
 דף התוכנית ב-IMDb
 
סופר סבתא (באנגלית: Super Gran) היא סדרת טלוויזיה סקוטית, המתמקדת בדמותה של סבתא סמית' בעלת כוחות העל. הסדרה מבוססת על סדרת ספרים שנכתבו על ידי פורסט וילסון.
הסדרה שודרה בין 1985 ל-1987, ובסך הכל נכללו בה 26 פרקים רגילים בשתי עונות (13 פרקים בכל עונה), וכן פרק ספיישל מיוחד לחג המולד. עלילת הסדרה מתרחשת בעיירה הבדיונית צ'יזלטון, ובכל פרק סבתא סמית' משתמשת בכוחות העל שלה כדי לסכל את מזימותיהם של הנבלים המקומיים.
השחקנים העיקריים בסדרה עם גודרון אר (Ure) בתפקיד סבתא סמית', איאן קת'ברטסון בתפקיד הנבל סקונר קמפבל, וביל שיין בתפקיד הממציא בלק.
אוניברסיטת רייס

| --- | --- |
סמל האוניברסיטה

הספרייה הראשית של קמפוס האוניברסיטה
 אוניברסיטה פרטית
 על שם:  ויליאם מארש רייס 
 מוטו:  Letters, Science, Art 
 תקופת הפעילות:  1912–הווה (כ־112 שנים)
 בעלי תפקידים
 נשיא:  David Leebron (אנ')
 סגל:  680
 סטודנטים
 כלל הסטודנטים:  8,212 (2021)
 סטודנטים לתואר ראשון:  4,240 (2021)
 סטודנטים לתארים מתקדמים:  3,972 (2021)
 מיקום
 מיקום:  יוסטון, טקסס   ארצות הברית ארצות הברית
 מדינה:  ארצות הברית ארצות הברית
 קואורדינטות:  29°43′01″N 95°24′10″W﻿ / ﻿29.716944444444°N 95.402777777778°W﻿ / 29.716944444444; -95.402777777778
 http://www.rice.edu/
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה רייס(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה רייס(למפת טקסס רגילה) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקורייס(למפת טקסס מוגדלת) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקורייס
 
אוניברסיטת רייס (באנגלית: Rice University; בשמה הרשמי אוניברסיטת ויליאם מארש רייס (William Marsh Rice University) היא אוניברסיטת מחקר פרטית ביוסטון, טקסס, ארצות הברית. האוניברסיטה ממוקמת ליד "מחוז המוזיאונים של יוסטון", וצמודה למרכז הרפואי של טקסס. שטח הקמפוס כ-1,200 דונם. אוניברסיטת רייס נחשבת לאחד ממוסדות ההשכלה הגבוהה הבולטים במדינת טקסס.
לאוניברסיטה מספר רב של בוגרים בולטים, הכוללים יותר משני תריסר חוקרים זוכי מלגת מרשל ותריסר חוקרים זוכי מלגת רודז. לאור הקשר ההדוק בין האוניברסיטה לנאס"א, למדו בה מספר רב של אסטרונאוטים ומדעני חלל. בתחום העסקים, בוגרי רייס הפכו למנכ"לים ומייסדי חברות Fortune 500; בפוליטיקה, בוגריה נבחרו לתפקידים משמעותיים כדוגמת חברי הקונגרס האמריקני, מזכירי מחלקות בקבינט של ארצות הברית, שופטים וראשי ערים. שני בוגרים זכו בפרס נובל, ורבים אחרים מובילים מחקרים בתחומי המדע, הטכנולוגיה וההנדסה.
האוניברסיטה נפתחה בשנת 1912 לאחר הירצחו של ויליאם מארש רייס (אנ'), שעל שמו נקראת האוניברסיטה. רייס היא כעת אוניברסיטת מחקר המתמקדת בסטודנטים לתואר ראשון. אוניברסיטת רייס חברה באיגוד האוניברסיטאות האמריקאיות וחברה באיגוד אוניברסיטאות המחקר.
היסטוריה > רקע

אוניברסיטת רייס הוקמה לפי צוואתו של איש העסקים ויליאם מארש רייס, משנת 1891. רייס, יליד מסצ'וסטס, עשה את הונו בתחומי הנדל"ן, פיתוח מסילות ברזל ומסחר בכותנה במדינת טקסס. בצוואתו, רייס הוריש את רוב נכסיו להקמת מכון חינוכי חינמי ביוסטון, שישא את שמו ויוקם אחרי מותו. הוא קבע שהמוסד יהיה "מוסד תחרותי ברמה הגבוהה ביותר", וכי רק סטודנטים לבנים יורשו ללמוד בו. בבוקר ה־23 בספטמבר 1900 הודיע משרתו של רייס, אז בן 84, שמצא אותו ללא רוח חיים בביתו בניו יורק, ותחילה הניחו שמת בשנתו. מאוחר יותר, פקיד בנק עירני סירב לאשר, בגלל שגיאת איות, המחאה בחתימתו של רייס המנוח, לפקודת עורך דינו, אלברט ט. פטריק, שטען כי רייס שינה את צוואתו. התובע הכללי של מדינת ניו יורק פתח בחקירה, ובעקבותיה הואשמו פטריק והמשרת ברצח ובניסיון לזיוף הצוואה. פטריק הורשע במרץ 1902.
בשנת 1907, חבר הנאמנים בחר את ראש המחלקה למתמטיקה ואסטרונומיה באוניברסיטת פרינסטון, אדגר אודל לובט, לעמוד בראש המוסד, שעדיין נמצא בשלבי תכנון. הוא הוזמן לתפקיד זה על ידי נשיא אוניברסיטת פרינסטון דאז, וודרו וילסון. ב־1908 קיבל לובט את התפקיד, ונכנס רשמית לתפקיד הנשיא הראשון של המכון ב־12 באוקטובר 1912. לובט ביצע מחקר מקיף לפני שהסדיר את תוכניות המכון החדש, שכלל ביקורים ב־78 מוסדות להשכלה גבוהה ברחבי העולם במסגרת סיור ארוך בין 1908 ל־1909. לובט התרשמה מדברים כגון היופי האסתטי של אחידות האדריכלות באוניברסיטת פנסילבניה (דבר שאומץ על ידי המכון), וכן ממעונות הסטודנטים באוניברסיטת קיימברידג' באנגליה, אשר התווספו למכון מספר עשורים מאוחר יותר.
היסטוריה > פתיחתה האוניברסיטה וצמיחתה

פרק זה לוקה בחסר. אנא תרמו לוויקיפדיה ו.
בשנת 1911 הונחה אבן הפינה בבניין הראשון של המכון - בניין המנהלה, הידוע כיום בשם "אולם לובט לכבוד הנשיא המייסד". ב־23 בספטמבר 1912, המוסד החל ללמד. 48 סטודנטים ו־29 סטודנטיות נרשמו, לא שילמו שכר לימוד, וסגל בן תריסר מורים לימד אותם. באופן חריג באותה העת, רייס לימדה בשיטת החינוך המעורב.
שלושה שבועות לאחר הפתיחה, נערך פסטיבל אקדמי בין-לאומי מרהיב, שהביא את רייס לידיעת העולם האקדמי כולו. ארבע שנים לאחר מכן, בטקס חלוקת התארים הראשון, הוענקו 35 תוארי בוגר אוניברסיטה ותואר מוסמך אוניברסיטה אחד. באותה שנה, הצביע הסטודנט על אימוץ "שיטת הכבוד", שעדיין קיימת כיום. הדוקטורט הראשון הוענק בשנת 1918 למתמטיקאי הוברט אוולין בריי.
במלחמת העולם השנייה, מכון רייס היה אחד מ־131 המכללות והאוניברסיטאות הארציות שהשתתפו בתוכנית ההכשרה של צי ארצות הברית, אשר הציעה לסטודנטים מסלול לתפקידים בצי.
בנאום מפורסם שנשא הנשיא קנדי באוניברסיטה ב־12 בספטמבר 1962 הצהיר:
"אנו בוחרים להגיע לירח בעשור זה ולעשות דברים נוספים, לא משום שהם קלים, אלא מפני שהם קשים".
היסטוריה > כיום

פרק זה לוקה בחסר. אנא תרמו לוויקיפדיה ו.
קמפוס

פרק זה לוקה בחסר. אנא תרמו לוויקיפדיה ו.
בתי ספר וקולג'ים > בתי ספר

בתי ספר שיש להם תוכניות לתואר ראשון ותואר שני:
בית הספר לאדריכלות (אנ') (1912)
בית הספר למדעי הרוח (אנ') (1912)
בית הספר למדעי הטבע (אנ') ע"ש וייס (1912)
בית הספר למוזיקה (אנ') ע"ש שפרד (1974)
בית הספר להנדסה (אנ') ע"ש ג'ורג' בראון (אנ') (1975)
בית הספר למדעי החברה (אנ') (1980)
בתי ספר שיש להם תוכניות לתואר שני בלבד:
בית הספר ללימודי המשך (אנ') ע"ש סוזן גלסקוק (1967)
בית הספר למנהל עסקים (אנ') ע"ש ג'סי ג'ונס (1974)
בתי ספר וקולג'ים > קולג'ים למגורים

בייקר קולג' (אנ') ע"ש ג'יימס אדיסון (אנ') (1957)
וויל רייס קולג' (אנ') ע"ש וויליאם רייס (אנ') (1957)
הנזן קולג' (אנ') ע"ש הארי קליי הנזן (1957)
וייס קולג' (אנ') ע"ש הארי קארות'רס וייס (1957)
ג'ונס קולג' (אנ') ע"ש מרי גיבס ג'ונס (1957)
בראון קולג' (אנ') ע"ש מרגרט רוט בראון (1965)
לובט קולג' (אנ') ע"ש אדגר אודל לובט (1968)
סיד ריצ'רדסון קולג' (אנ') ע"ש סיד ריצ'רדסון (1971)
מרטל קולג' (אנ') ע"ש מריאן וספרוס מרטל (2002)
מקמורטרי קולג' (אנ') ע"ש ברט ודידי מקמורטרי (2009)
דאנקן קולג' (אנ')ע"ש אן וצ'ארלס דאנקן (2009)
בוגרים ידועים

מהבוגרים הידועים של אוניברסיטת רייס:
ג'יימס בייקר - מזכיר המדינה של ארצות הברית בשנים 1989–1992 וראש סגל הבית הלבן בשנים 1992–1993.
אניס פארקר - פוליטיקאית דמוקרטית שכיהנה כראשת עיריית יוסטון בשנים 2010–2016.
אלברטו גונזאלס - התובע הכללי של ארצות הברית ה־80 בשנים 2005–2007
הווארד יוז - טייס, מפיק סרטים ומיליארדר.
פגי ויטסון - ביוכימאית ואחת מאסטרונאטיות המנוסות ביותר עם שהות מצטברת בחלל של יותר מ־376 ימים.
ג'וש ארנסט - עוזר פוליטי ששימש כדובר הבית הלבן תחת נשיא ארצות הברית ברק אובמה, בשנים 2014–2017.
ג'ויס קרול אוטס - סופרת ופרופסור לספרות ולכתיבה יוצרת.
בן רודס - לשעבר סגן ראש המועצה לביטחון לאומי של ארצות הברית עבור תקשורת אסטרטגית.
רוברט וילסון - אסטרונום וחתן פרס נובל לפיזיקה בשנת 1978.
קן קנדי - מדען מחשבים הקים באוניברסיטה מרכז מחשבים שנקראה על שמו.
בריאן ארמסטרונג - איש עסקים, משקיע ומיליארדר, מנכ"ל פלטפורמת המטבעות המבוזרים קוינבייס.
הערות שוליים

↑  Best Colleges in Texas - College Rankings, באתר Niche.com
↑  קרולין הווארד, The Best College In Every State, באתר פורבס
↑  MAP: The Most Selective College In Each State, באתר Business Insider
↑  "Marshall Scholarship Statistics
↑  Colleges and Universities with U.S. Rhodes Scholarship Winners
↑  Origins of Rice Space Science
↑  List of Rice University People, באתר הוויקיפדיה האנגלית
↑  The Short History of Race-Based Affirmative Action at Rice University, באתר The Journal of Blacks in Higher Education
↑  U.S. Naval Administration in World War II
| איגוד האוניברסיטאות האמריקניות - ארגון אוניברסיטאות מחקר מובילות בארצות הברית וקנדה |
| --- | --- | --- |
| אוניברסיטאות ציבוריות | אוהיו סטייט • אורגון • איווה • איווה סטייט • אילינוי • אינדיאנה • אריזונה • אריזונה סטייט •  באפלו • ג'ורג'יה טק • דרום פלורידה • וושינגטון • ויסקונסין–מדיסון •  וירג'יניה • טקסס • טקסס A&M • יוטה • מיזורי • מינסוטה • מישיגן • מישיגן סטייט • מרילנד • סטוני ברוק • פיטסבורג • פלורידה • פנסילבניה סטייט • פרדו • קולורדו • קליפורניה (אירוויין • ברקלי • דייוויס • לוס אנג'לס • סן דייגו • סנטה ברברה • סנטה קרוז • ריברסייד) • קנזס • קרוליינה הצפונית • ראטגרס • ראטגרס-ניו ברונסוויק |  |
| אוניברסיטאות פרטיות | אמורי • בוסטון • בראון • ברנדייס • ג'ורג' וושינגטון • ג'ונס הופקינס • דארטמות' קולג' • דיוק • דרום קליפורניה • הרווארד • ואנדרבילט • וושינגטון בסנט לואיס • טאפטס • טוליין • ייל • נורת'ווסטרן • ניו יורק • סטנפורד • פנסילבניה • פרינסטון • קולומביה • קורנל • קייס וסטרן ריזרב • קרנגי מלון • רייס • רוצ'סטר • שיקגו • Caltech •‏ MIT |  |
| אוניברסיטאות בקנדה | טורונטו • מקגיל |  |
| --- | --- |
בקרת זהויות :  NLI: 987007267016505171  BIBSYS: 90104881  BnF: cb11989412s (data)  CiNii: DA01721584  GND: 37823-9  ISNI: 0000 0004 1936 8278  LCCN: n99258246  LNB: 000260137  MusicBrainz: b7c40332-c823-4068-bdbb-1bb9d9a73ca0  NLA: 35776566  SUDOC: 028027671  VcBA: 494/41700  VIAF: 133320901   WorldCat (עם VIAF): 133320901 
הנאום המפורסם של הנשיא קנדי (17m 40s)
הנשיא קנדי בנאום באוניברסיטה, 1962
Super Smash Bros. Brawl

| --- | --- |

 כללי
 תאריך הוצאה:  31 בינואר 2008 (יפן)   9 במרץ 2008 (ארצות הברית)
 סוגה:  משחק לחימה
 פיתוח:  HAL Laboratory
 הוצאה לאור:  נינטנדו 
 ארץ מקור:  יפן 
 הפצה:  נינטנדו
 סדרה:  סופר סמאש ברוס
 דרישות תוכנה
 מנוע משחק:  Havok 
 מצבי משחק:  שחקן יחיד
 פלטפורמות:  Wii
 המשחק הבא:  Super Smash Bros. for Nintendo 3DS and Wii U
 
 www.smashbros.com/wii/
 
סופר סמאש ברוס ברול (Super Smash Bros. Brawl, בתרגום חופשי: "האחים סופר-כוח") הוא משחק לחימה המהווה ספין אוף (Spin off) לדמויות הדגל של משחקי נינטנדו. המשחק מיועד לקונסולת Wii, הוא הופץ בשנת 2008 על ידי חברת נינטנדו, והוא השלישי בסדרת סופר סמאש ברוס. במשחק זה משתתפות לראשונה שתי דמויות שלא שייכות לנינטנדו: סנייק מקונאמי וסוניק הקיפוד מסגה.
עלילה ותוכן המשחק

עלילת המשחק היא כמו במשחק הראשון והשני, וכל מצבי המשחק נשארו ועברו שדרוגים:
מצב ההרפתקה שודרג ונקרא סופר סמאש ברוס ברול: שליחי החלל התחתון. מצב זה מאפשר לשחק בכל הדמויות השחיקות לפי סיפוריהן ולפי השגתן בעלילה, במהלך המשחק ניתן לשחק בקבוצה אחרת של דמויות, הסרטונים הקצרים מציגים את עלילות ההרפתקה.
"שליחי החלל התחתון" מספר על טורניר גדול שעורכות כל גיבורי המשחק עד שלפתע צבא "החלל התחתון" ומנהיגם השר העתיק פולשים לעולם ומנסים להשמידו ולהעבירו לעולם אחר, החלל התחתון.
חלק מהיריבים שייכים למשחקי נינטנדו שונים למשל הרובוטים שהיו פעם לצידי ה-NES, רייקוואזה ממשחקי פוקימון, פיטי פיראנה מסופר מריו ורידלי היריב של סאמוס. כמו כן ניתן להילחם ביריבים חדשים שנוצרו בשביל המשחק.
הדמויות

גם במשחק זה מופיעות דמויות ממשחקי נינטנדו המובילים במשך השנים:
הדמויות > דמויות חוזרות

מריו - סופר מריו
דונקי קונג - דונקי קונג
לינק - האגדה של זלדה
סאמוס אראן - מטרויד
יושי - יושי
קירבי - קירבי
פוקס מקלאוד - סטאר פוקס
פיקאצ'ו - פוקימון
לואיג'י - סופר מריו
קפטן פאלקון - אף-זירו
נס - ארת'באונד
ג'יגליפאף - פוקימון
הנסיכה פיץ - סופר מריו
באוזר - סופר מריו
מטפסי הקרח - אייס קליימבר
שיק - האגדה של זלדה
הנסיכה זלדה - האגדה של זלדה
פאלקו לומברדי - סטאר פוקס
מארת - פייר אמבלם
גאנונדורף - האגדה של זלדה
מר "גיים אנד וואץ'" - Game & Watch
הדמויות > דמויות חדשות

מטה נייט - קירבי
פיט - קיד איקרוס
סאמוס (חליפת האפס) - מטרויד
ווריו - WarioWare
סוליד סנייק - מטאל גיר
אייק - פייר אמבלם
מאמן פוקימונים (מפקד על שלושה פוקימונים: סקווירטל, אייביזור וצ'ריזארד) - פוקימון
דידי קונג - דונקי קונג
לוקאס - ארת'באונד
סוניק הקיפוד - סוניק הקיפוד
המלך דידידי - קירבי
קפטן אולימר - פיקמין
לוקאריו - פוקימון
ר.ו.ב. - Gyromite
לינק המצויר - האגדה של זלדה
וולף אודונל - סטאר פוקס
יוסף הכהן יצחקי

| --- | --- |
 לידה:  תוניס
 פטירה:  התקמ"ו-1786 תוניסיה
 מקום קבורה:  הר הזיתים
 מדינה:  הבייליק של תוניס
 בני דורו:  רבי יצחק לומברוזו רבי מסעוד רפאל אלפסי
 שם השושלת:  משפחות כהן#הכהן יצחקי
 אב:  רבי יצחק הכהן
 צאצאים:  רבי שמואל הכהן יצחקי
 
הרב יוסף הכהן יצחקי היה מגדולי חכמי תוניסיה, פוסק הלכה, אב בית הדין ורבה של תוניס במאה השמונה עשרה.
היסטוריה

נולד בתוניס הבירה. את סמיכתו לדיינות קיבל בהיותו בן 17 שנה על ידי רבני הדור שהתרשמו מפסקיו והתבטאו "קולע אל השערה". בספרות מכונה גם רבי יוסף הכהן יצחקי הדיין.
הרב הכהן יצחקי היה מפורסם בידיעותיו הרחבות בתורת הקבלה, והתכתב עם גדולי המקובלים בירושלים ביניהם הרש"ש ורבי יוסף קאלאמרו.
חתום על הסכמות לספרים רבים ממחברי אותו הדור, ביניהם "זרע יצחק" לרבי יצחק לומברוזו שאף הוא כיהן בתפקיד הרב הראשי של תוניסיה ועוד.
בשנת תקל"ה-1775 אחרי פטירתו של רבי מסעוד רפאל אלפאסי נתמנה לראב"ד וכהן בתפקיד זה עד פטירתו בשנת תקמ"ו-1786. נטמן בהר הזיתים. מחליפו בתפקיד היה רבי נתן בורג'יל (הראשון).
הערות שוליים

↑  ספר מלכי תרשיש עמ' קצ
↑  כרטיס קבר: יוסף הכהן יצחקי » הר הזיתים, ירושלים, באתר הר הזיתים, ירושלים
↑  יום פטירתו של רבי יוסף הכהן יצחקי זצ"ל, באתר תוניסיה מורשת
| 0 | 1 | 2 |
| --- | --- | --- |
| הקודם: רבי מסעוד רפאל אלפסי | רבנים ראשיים לתוניסיה | הבא: רבי נתן בורג'יל (הראשון) |